व्हेस पेस

व्हेस पेस हे एक हॉकी खेळाडू होते.

बालपण व शिक्षण
भारतातील गोवा राज्यात व्हेस पेस ह्यांचा जन्म दिनांक ३० एप्रिल १९४५ रोजी झाला.त्यांचे शालेय शिक्षण बंगलोर येथे झाले. त्यांचे महाविद्यालयीन शिक्षण कलकत्ता येथे झाले.कोलकाता येथे त्यांनी हॉकी खेळण्यास सुरुवात केली. त्यांचे वडील डॉक्टर होते म्हणून मुलाने सुद्धा डॉक्टर व्हावे अशी त्यांची इच्छा होती. त्यामुळे वडिलांचा हॉकी खेळण्यास विरोध होता. व्हेस ह्यांनी हॉकी खेळात प्राविण्य मिळवतच वैद्यकीय शिक्षणसुद्धा पूर्ण केले.डॉक्टर व्हेस हे हुशार, प्रेमळ व नम्र होते.

कौटुंबिक माहिती
त्यांच्या पत्नीचे नाव जेनिफर पेस होते. जेनिफर ही माजी बास्केटबॉल खेळाडू असून १९८२ साली तिने भारतीय बास्केटबॉल संघाचे नेतृत्व केले होते. १९ व्या शतकामधील प्रसिद्ध बंगाली कवी मायकेल मधुसूदन दत्त हे जेनिफर पेसचे आजोबा होते.त्यांना लिअँडर नावाचा मुलगा आहे. लिअँडरचा जन्म १७ जून १९७३ रोजी गोव्यामध्ये झाला. ऑलिम्पिकमध्ये सांघिक व वैयक्तिक खेळात पदक मिळवणारे ते पहिलेच भारतीय बापलेक आहेत.

पुरस्कार
व्हेस पेस हे १९७२ म्युनिक ऑलिंपिक स्पर्धेमध्ये कांस्यपदक मिळवणाऱ्या भारतीय हॉकी संघामध्ये होते.तसेच ते इसवी सन १९७१ साली बार्सिलोना येथे झालेल्या वर्ल्ड कपच्या ब्रॉन्झपदक जिंकून आलेल्या संघातही होते.ऑलिम्पिकमध्ये सांघिक व वैयक्तिक खेळात पदक मिळवणारे ते पहिलेच भारतीय बापलेक आहेत.
कारकीर्द
ते हॉकी खेळाबरोबर फुटबॉल,क्रिकेट,रग्बी खेळातही रमले.ते भारतीय रग्बी फुटबॉल युनियन व कलकत्ता क्रिकेट अँड फुटबॉल क्लबचे अध्यक्ष होते.त्यांनी आशियाई क्रिकेट कौन्सिल,भारतीय क्रिकेट नियामक मंडळ,व डेव्हिस कप संंघ बरोबर काम केले. वयचोरी व उत्तेजक पेये ह्यांच्या खेळातील वापर बंद करण्यासाठी एक कार्यक्रम आखून दिला.
खेळातील कारकिर्दीला विराम दिल्यानंतर त्यांनी त्यांच्या वैद्यकीय ज्ञानाचा नवीन पिढीला मार्गदर्शन करण्यासाठी उपयोग केला.
मृत्यु
डॉक्टर व्हेस पेस ह्यांचे दिनांक १४ ऑगस्ट २०२५ रोजी वयाच्या ८० व्या वर्षी कलकत्ता येथे निधन झाले.
महाराष्ट्र टाईम्स,शुक्रवार २२ ऑगस्ट २०२५
संदर्भ व नोंदी
वर्ग:इ.स. १९४५ मधील जन्म
वर्ग:इ.स. २०२५ मधील मृत्यू
वर्ग:भारतीय हॉकी खेळाडू
वर्ग:पुरुष चरित्रलेख